########## Článok V. Miesto a spôsob dodania, dodacia lehota a dodacie podmienky

- 5.1 Miesto dodania: GAUDEAMUS – ZKR, Mokrohájska cesta 3, 812 45 Bratislava
- 5.2 Termín dodania: do 60 dní od nadobudnutia účinnosti zmluvy o dielo
- 5.3 Zhotoviteľ sa zaväzuje dodať tovar a uskutočniť inštaláciu v termíne najneskôr do 60 dní odo dňa účinnosti zmluvy. Ak Zhotoviteľ nedodá tovar a nezrealizuje inštaláciu do konca vyššie uvedenej dodacej lehoty, dostane sa do omeškania s plnením zmluvy.
- 5.4 Zhotoviteľ vyrozumie o termíne dodania tovaru zodpovednú osobu za Objednávateľa uvedenú v záhlaví tejto zmluvy.
- 5.5 Termín dodania tovaru je Zhotoviteľ povinný oznámiť e-mailom zodpovednej osobe Objednávateľa najmenej 3 pracovné dni vopred. Zodpovedná osoba je oprávnená vykonať v mieste plnenia kontrolu úplnosti dodávaného tovaru a kontrolu jeho inštalácie a tovar následne prevziať.
- 5.6 Odovzdanie a prevzatie tovaru v mieste dodania bude potvrdené na dodacom liste, preberacom protokole, ktorého vzor tvorí prílohu č. 3 tejto zmluvy, a protokole o inštalácii zariadenia. Na dodacom liste a preberacom protokole bude uvedená jednotková cena zaokrúhlená na 2 desatinné miesta, množstvo, celková cena bez DPH aj s DPH bude zaokrúhlená na 2 desatinné miesta jednotlivých druhov tovaru a jej celková výška, vrátane inštalácie, ktoré podpíšu Zhotoviteľ a zodpovedná osoba Objednávateľa. Pri dodaných zariadeniach, ktoré si vyžadujú zaškolenie obslužného personálu, je Zhotoviteľ povinný zaškoliť osoby určené Objednávateľom pri odovzdaní tovaru. Kópiu Objednávateľom potvrdeného dodacieho listu, preberacieho protokolu, protokolu o inštalácii zariadenia a protokolu o zaškolení obslužného personálu je Zhotoviteľ povinný priložiť k faktúre.
- a) dodací list – dokument, ktorý potvrdzuje dodanie tovaru v množstve, stave, popise a kvalite, ktorý zmluva uvádza. Podpisuje sa dňom dodania tovaru.
- b) preberací protokol – dokument, ktorý si zmluvné strany navzájom potvrdzujú prebratie a odovzdanie dodaného tovaru. Podpisuje sa dňom prebratia dodaného tovaru.
- c) protokol o inštalácii – dokument, ktorý potvrdzuje realizáciu inštalácie tovaru. Podpisuje sa dňom realizácie inštalácie tovaru.
- d) protokol o zaškolení obslužného personálu – dokument, ktorý potvrdzuje, že obslužný personál bol oboznámený s obsluhou tovaru, jeho údržbou a predpismi pre prevádzku a použite tovaru. Podpisuje sa dňom zaškolenia obslužného personálu.

########## Článok VI. Kvalita tovaru a reklamácie

- 6.1 Zhotoviteľ je povinný dodať tovar v kvalite, druhu a množstve podľa prílohy č. 1. Tovar musí spĺňať všetky požadované parametre podľa technických podmienok schválených Objednávateľom a spĺňať technické a právne normy.
- 6.2 V prípade, ak Zhotoviteľ plní záväzok z tejto zmluvy prostredníctvom subdodávateľov, je povinný zabezpečiť a financovať všetky prípadné subdodávateľské práce a nesie za ne záruku v plnom rozsahu tak, ako keby ich plnil sám.
- 6.3 Zhotoviteľ nesie voči Objednávateľovi zodpovednosť aj za škody spôsobené činnosťou svojich subdodávateľov, ako by ich spôsobil sám.
- 6.4 Zhotoviteľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke.